Държавен вестник, бр. 59, 2015 г., стр. 63

БРОЙ  59	
Д Ъ Р Ж А В Е Н  В Е С Т Н И К 	
СТР.  63  
(3) Министърът на образованието и науката 
определя със заповед експертна комисия, която 
извършва преглед и анализ на представените 
документи по ал. 2 на деца и ученици със 
специални образователни потребности и/или 
с хронични заболявания, за които е оспорена 
препоръката по чл. 20, ал. 1 и чл. 21, ал. 3. В 
състава на комисията се включват психолог, 
логопед, учител – специален педагог/ресурсен 
учител, а при необходимост лекар и други 
специалисти.
(4) При необходимост експертната ко­
мисия може да извърши ново оценяване на 
образователните потребности на децата или 
учениците, за които е оспорена препоръката 
по чл. 20, ал. 1 и чл. 21, ал. 3. 
(5) Експертната комисия по ал. 3 потвърж­
дава или отхвърля заключението или препо­
ръката на екипа по чл. 18, ал. 1. Когато пре­
поръката или заключението бъде отхвърлена, 
експертната комисия изготвя нова препоръка 
или заключение.
(6) Експертната комисията изготвя мо­
тивирано предложение до министъра на 
образованието и науката за утвърждаване на 
списъци на децата или учениците със специ­
ални образователни потребности по ал. 3 и 
4, които може да се насочат за интегрирано 
обучение, и за децата или учениците, които 
може да се насочат към обучение в специална 
детска градина и в специално училище.“ 
§ 14. Член 24 се изменя така:
„Чл. 24. (1) Министърът на образованието 
и науката въз основа на предложението по 
чл. 23, ал. 6 утвърждава със заповед списъци 
на децата или учениците по чл. 23, ал. 3 и 
4, които може да се приемат за интегрирано 
обучение в детските градини и училищата от 
съответната област или за обучение в специ­
ални детски градини и училища.
(2) Заповедта по ал. 1 се издава до два 
месеца от оспорването по чл. 23, ал. 1. 
(3) Списъците по ал. 1 се изпращат на 
началника на съответния регионален инспек­
торат по образованието.“
§ 15. В чл. 26, ал. 2 се правят следните 
изменения и допълнения:
1. Точка 5 се изменя така:
„5. изготвя Протокол от заседание на 
екипа от специалисти (приложение № 3), в 
който изразява становището на членовете на 
екипа, и попълва карта за оценката за всяко 
дете или ученик на съвместно заседание с 
всички членове на екипа; към протокола се 
прилагат писмените доклади на членовете 
на екипа;“.
2. В т. 7 след думите „резултатите от обуче­
нието и възпитанието“ се добавя „на детето/
ученика през учебната година съгласно Рамка 
на отчетен доклад за работата на екипа от 
специалисти (приложение № 4)“.
3. Създават се т. 13 и 14:
„13. изготвя становище за необходимостта 
от организиране на комбинирана форма за 
обучение на конкретен ученик и от разрабо­
тване на индивидуален учебен план и инди­
видуални учебни програми за обучението му, 
както и за учебните предмети, по които може 
да се осъществява индивидуално обучение 
на ученика;
14. разработва индивидуален учебен план и 
индивидуални учебни програми за комбинира­
на форма на обучение на съответния ученик 
съвместно с учителите по съответните учебни 
предмети, както и с други специалисти при 
необходимост.“
§ 16. В чл. 43, ал. 2, т. 2 след думите „или 
по индивидуални образователни програми“ 
се поставя запетая и се добавя „разработени 
въз основа на рамкови учебни програми по 
учебни предмети от културно-образователни 
области за ученици с нарушено зрение и с 
множество увреждания, както и за ученици 
с увреден слух и с множество увреждания, 
утвърдени от министъра на образованието 
и науката“.
§ 17. В чл. 44, ал. 2 след думите „и по 
индивидуални образователни програми“ се 
поставя запетая и се добавя „разработени 
въз основа на рамкови учебни програми по 
учебни предмети от културно-образователни 
области за ученици с умствена изостаналост 
и с множество увреждания, утвърдени от ми­
нистъра на образованието и науката“.
§ 18. В чл. 47, ал. 3 след думите „завършили 
VIII клас на тези училища“ се поставя запетая 
и се добавя „както и за ученици, завършили 
VIII клас на общообразователни училища с 
удостоверение за завършен клас“.
§ 19. В чл. 48 ал. 3 и 4 се изменят така:
„(3) Помощните училища по ал. 1 орга­
низират обучение и за учениците с умствена 
изостаналост и с множество увреждания до 
18-годишна възраст, настанени в социални 
услуги, които се предоставят в общността, 
както и в специализирани институции за 
предоставяне на социални услуги.
(4) Обучението на учениците с умствена 
изостаналост и с множество увреждания до 
18-годишна възраст по ал. 3 може да се про­
вежда и в самата социална услуга, която се 
предоставя в общността, както и в самата 
специализирана институция за предоставя­
не на социални услуги след предварително 
съгласуване с регионалния инспекторат по 
образованието и със съответната дирекция 
„Социално подпомагане“.“
§ 20. Приложение № 1 към чл. 20, ал. 1 
се изменя така: